ประกาศคณะกรรมการกํากับหลักทรัพย์และตลาดหลักทรัพย์ที่ กธ. 66/2547เรื่อง การดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า --------------------------------------------------------อาศัยอํานาจตามความในมาตรา 9 และมาตรา 49 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้(1) "ตัวแทนซื้อขายสัญญา" หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า(2) เงินกองทุนสภาพคล่องสุทธิ" หมายความว่า เงินกองทุนสภาพคล่อง หักด้วยค่าความเสี่ยง(3) "เงินกองทุนสภาพคล่อง" หมายความว่า สินทรัพย์สภาพคล่อง หักด้วย หนี้สินรวม(4) "สินทรัพย์สภาพคล่อง" หมายความว่า ผลรวมของสินทรัพย์รายการดังต่อไปนี้ (ก) เงินสดและเงินฝากธนาคาร (ข) หลักทรัพย์ซื้อโดยมีสัญญาจะขายคืน รวมดอกเบี้ยค้างรับ (ค) ตั๋วสัญญาใช้เงินและตั๋วแลกเงินที่ออกโดยสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน (ง) เงินลงทุนในหลักทรัพย์ สัญญาซื้อขายล่วงหน้า และตราสารทางการเงินอื่น (จ) ลูกหนี้ซื้อหลักทรัพย์ตามคําสั่ง (ฉ) ลูกหนี้เงินให้กู้ยืมเพื่อซื้อหลักทรัพย์ และลูกหนี้ยืมหลักทรัพย์ (ช) ลูกหนี้ทรัพย์สินวางประกัน (ซ) รายการอื่นตามที่สํานักงาน ก.ล.ต. ประกาศกําหนด(5) "หนี้สินทั่วไป" หมายความว่า หนี้สินรวม หักด้วย หนี้สินพิเศษ(6) "หนี้สินรวม" หมายความว่า (ก) รายการหนี้สินทุกรายการที่ปรากฏในงบการเงิน แต่ไม่รวมถึงหนี้สินรายการดังต่อไปนี้ 1. หนี้สินที่กําหนดสิทธิของเจ้าหนี้ไว้ด้อยกว่าเจ้าหนี้สามัญทั่วไป โดยหนี้สินดังกล่าวต้องไม่มีประกัน มีกําหนดระยะเวลาคืนเกินกว่าหนึ่งปีนับแต่วันที่คํานวณรายการ และไม่มีเงื่อนไขการชําระคืนก่อนกําหนดภายในหนึ่งปี เว้นแต่เป็นเงื่อนไขที่ได้รับการผ่อนผันจากสํานักงาน ก.ล.ต. 2. สัญญาเช่าทางการเงินที่ให้สิทธิผู้เช่าในการซื้อทรัพย์สินที่เช่า (financing lease) ซึ่งตัวแทนซื้อขายสัญญาในฐานะผู้เช่าสามารถบอกเลิกการเช่าก่อนกําหนดได้โดยไม่ต้องซื้อทรัพย์สินนั้นไป ยกเว้นส่วนที่เป็นเบี้ยปรับที่เกิดจากการบอกเลิกสัญญาก่อนกําหนด 3. รายการอื่นตามที่สํานักงาน ก.ล.ต. ประกาศกําหนด (ข) รายการภาระผูกพันอื่นที่ไม่ปรากฏในงบการเงิน ซึ่งอาจก่อให้เกิดภาระหนี้สินแก่ตัวแทนซื้อขายสัญญาได้ในภายหลัง ได้แก่ 1. ภาระจากการค้ําประกัน รับรอง หรืออาวัลตั๋วเงิน 2. ภาระผูกพันอื่นที่ตัวแทนซื้อขายสัญญาต้องชําระเงินหรือทรัพย์สินอื่นเมื่อเกิดเหตุการณ์ที่กําหนดไว้ 3. ภาระผูกพันอื่นตามที่สํานักงาน ก.ล.ต. ประกาศกําหนด (7) "หนี้สินพิเศษ" หมายความว่า (ก) หนี้สินที่มีกําหนดระยะเวลาชําระคืนเกินกว่าหกเดือนนับแต่วันที่คํานวณรายการซึ่งไม่มีเงื่อนไขการชําระคืนก่อนกําหนด ไม่ว่าจะเป็นเงื่อนไขที่เกิดจากการให้สิทธิผู้กู้หรือผู้ให้กู้ไถ่ถอนก่อนกําหนด (put/call option) หรือเงื่อนไขอื่นในทํานองเดียวกัน เว้นแต่เป็นเงื่อนไขที่ได้รับการผ่อนผันจากสํานักงาน ก.ล.ต. (ข) ผลรวมของหนี้สินรายการดังต่อไปนี้ 1. เจ้าหนี้หลักทรัพย์ยืม 2. เจ้าหนี้ทรัพย์สินวางประกัน 3. บัญชีลูกค้า (ค) หนี้สินอื่นตามที่สํานักงาน ก.ล.ต. ประกาศกําหนด(8) "ค่าความเสี่ยง" หมายความว่า ค่าความเสี่ยงที่เกิดจากการประกอบธุรกิจสัญญาซื้อขายล่วงหน้า หรือการดําเนินการอื่นใดของตัวแทนซื้อขายสัญญา(9) "ทรัพย์สินที่เป็นหลักประกัน" หมายความว่า ทรัพย์สินที่ลูกค้านํามาวางเป็นประกันในการซื้อขายสัญญาซื้อขายล่วงหน้าตามอัตราหรือมูลค่าที่สํานักหักบัญชีสัญญาหรือสํานักงาน ก.ล.ต. กําหนด(10) "สํานักหักบัญชีสัญญา" หมายความว่า สํานักหักบัญชีสัญญาซื้อขายล่วงหน้าที่ได้รับใบอนุญาตจากคณะกรรมการ ก.ล.ต. ข้อ ๒ ให้ตัวแทนซื้อขายสัญญาดํารงเงินกองทุนสภาพคล่องสุทธิเมื่อสิ้นวันทําการใด ๆ ไม่น้อยกว่าสิบห้าล้านบาทและไม่น้อยกว่าร้อยละเจ็ดของหนี้สินทั่วไปและทรัพย์สินที่เป็นหลักประกันการคํานวณเงินกองทุนสภาพคล่องสุทธิตามวรรคหนึ่ง ให้เป็นไปตามหลักเกณฑ์ที่สํานักงาน ก.ล.ต. ประกาศกําหนดข้อ ๓ ห้ามมิให้ตัวแทนซื้อขายสัญญาลดทุนจดทะเบียนชําระแล้วจนทําให้ส่วนของผู้ถือหุ้นตามงบการเงินลดลง เว้นแต่จะได้รับอนุญาตจากคณะกรรมการ ก.ล.ต.ข้อ ๔ ประกาศนี้ให้ใช้บังคับตั้งแต่วันที่ 16 มกราคม 2548 เป็นต้นไปผู้มีอํานาจลงนาม - ประกาศ ณ วันที่ 22 ธันวาคม 2547 (นายสมคิด จาตุศรีพิทักษ์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์ละตลาดหลักทรัพย์